Pécs-Baranyai Kereskedelmi és Iparkamara

Food Connections 2020 - nemzetközi üzletember találkozó
2020-09-17 - 2020-09-24 | Baranya
Agro-élelmiszeripari online üzletember találkozó és konferencia kerül megrendezésre az Enterprise Europe Network nemzetközi vállalkozásfejlesztési hálózat és a Wagralim élelmiszeripari klaszter szervezésében.

Az online térben megrendezésre kerülő rendezvénysorozat keretében a résztvevőknek a kétoldalú üzleti tárgyalások lebonyolítása mellett lehetőségük lesz online előadásokon, workshopokon való részvételre is, melyek témái többek között az európai mezőgazdasági és élelmiszeripari piac ellenállóképessége, a digitalizációban rejlő lehetőségek és kihívások, valamint a termékfejlesztés és biogazdálkodás.
Az online rendezvényen való részvétel díjmentes, de előzetes regisztrációhoz kötött.
REGISZTRÁCIÓ

Új finanszírozási lehetőség - Széchenyi Turisztikai Kártya
2020-09-17 12:30 - 13:30 (Europe/Helsinki) | Online
Bemutatásra kerül a Széchenyi Kártya Program legújabb terméke, mely kifejezetten a turisztikai szektorban működő vállalkozások igényeinek megfelelően került kialakításra az ITM, a Nemzeti Turisztikai Ügynökség és a KAVOSZ Zrt. együttműködésének köszönhetően.

A Széchenyi Turisztikai Kártya tervezett feltételrendszere:

szabad felhasználású,
1, 2 vagy 3 éves Folyószámlahitel,
max. igényelhető hitelösszeg 250 MFt (ezen belül az adott vállalkozás működéséhez igazodó korlátok betartása mellett),
a turisztikai szektorban működő vállalkozások igényelhetik (tevékenységi körök lesznek meghatározva),
a hitelhez a Garantiqa vállal készfizető kezességet (90 %-os mértékű kezességvállalásra is lesz lehetőség az átmeneti támogatási jogcím terhére, ill. a 80 %-os kezességvállalás melletti termékváltozat is kidolgozásra kerül),
a hitelhez a Kormányzat teljes hiteldíj támogatást biztosít (a 90 %-os átmeneti jogcímen nyújtott Garantiqa kezességgel fedezett hitelügyletek kivételével, ahol a Bizottsági rendelet szerinti minimális nettó kezesi díjat meg kell fizetnie az ügyfélnek, az egyéb nettó hiteldíjakhoz azonban ez esetben is teljes támogatás biztosított).

A jelenleg elérhető Széchenyi Kártya konstrukciókról az alábbi oldalon tájékozódhat: https://pbkik.hu/ugyintezes/szechenyi-kartya-program/.

Kérdéseit a regisztráció során leírhatja, azt továbbítjuk az előadónak.
Időpont: 2020. szeptember 17. 12.30
Helyszín: online (a regisztráltak részére a rendezvényt megelőzően kiküldjük az esemény csatlakozási linkjét – ZOOM felületen, a rendszer telepítése nem szükséges)
Program:

Turisztikai Széchenyi Kártya bemutatása, igénylésének feltételei
Kérdések és válaszok

Előadók:
Krisán László, vezérigazgató, KAVOSZ Zrt.

Az eseményen való részvétel díjmentes, de előzetes regisztrációhoz kötött:
A jelentkezés lezárult.
Ha a regisztráció vagy lebonyolítás kapcsán technikai problémát észlel, vagy segítségre szorul, keresse kollégáinkat az alábbi elérhetőségeken:
Pazaurek Szabina
pazaurek.szabina@pbkik.hu
+36 20 323 2976

Szerb piaci lehetőségek
2020-09-17 14:00 - 15:00 | Online
Az ITT&MOST online tájékoztató fórumának témája a szerb (ezen belül leginkább Vajdaság) beruházási és üzleti együttműködési lehetőségek, mely rendezvényre a CED Közép-európai Gazdaságfejlesztési Nonprofit Kft. és a Pécs-Baranyai Kereskedelmi és Iparkamara szervezésében kerül sor.

Témák:

közvetlen külföldi tőkebefektetések
üzleti környezet bemutatása
magyar vállalkozóknak releváns ágazatok, együttműködési lehetőségek

Előadók:
Dr. Lengyel László, ügyvezető (Pro Scientia Naturae Alapítvány)

Ana Muskinja, tanácsadó, Vajdasági Fejlesztési Ügynökség
Török György, elnök, Magyar-Szerb Kereskedelmi és Iparkamara
Varga Imre, ügyvezető alelnök, Magyar-Szerb Üzleti Tanács
Kaszás Anikó, ügyvezető, SolvElectric Technologies Kft.

Előadások:
A Prosperitati Alapítvány Online gazdaképzésének bemutatása – Lengyel László, ügyvezető (Pro Scientia Naturae Alapítvány)
Az alapítvány tevékenysége által igyekszik összefogni, támogatni és foglalkoztatni térségünk agrárértelmiségét, valamint az ő szaktudásukat koordinált módon a térségünk fejlesztésére fordítani. A Prosperitati Alapítvány integrátorokat és azok beszállítóit támogató programjához kapcsolódóan olyan tudásanyagot készített el, amely online módon, hatékonyan növeli a gazdálkodók tudását és ezzel próbál hozzájárulni a gazdaságosabb, egészségesebb, környezetkímélőbb, úgymond fenntartható mezőgazdasági fejlődéshez térségünkben.
Ana Muškinja, a Vajdasági Fejlesztési Ügynökség (RAV) külföldi beruházási projektekért felelős tanácsadója, előadásában Szerbia (ezen belül leginkább Vajdaság) jelenlegi gazdasági helyzetét körvonalazza, különös figyelmet fordítva a külföldi cégek vajdasági beruházási esélyeire. A rendezvény résztvevői egy rövid útmutatót kapnak a vajdasági beruházási esélyekkel kapcsolatban. Ennek kapcsán szó esik közép-európai viszonylatokban történő összehasonlítás útjan a helyi jellegű előnyökről és hátrányokról. Ezenkívül, a prezentációban be,utatásra kerülnek a hagyományos (mezőgazdaság, élelmiszeripar, fémipar) és az újonnan felívelő (ICT-ipar) gazdasági szektorok jellemzőiről és fejlődési irányairól is.
A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
A jelentkezés lezárult.

THAIFEX - ANUGA ASIA 2020 nemzetközi élelmiszer kiállítás
2020-09-22 - 2020-09-26 | Online
A Thaiföldi Kereskedelmi Minisztérium Nemzetközi Kereskedelemfejlesztési Hivatala (DITP) a Thaiföldi Kereskedelmi Kamarával valamint a Koelnmessse GmbH vásárrendező céggel együttműködve 2020 szeptember 22. és 26. között megrendezi Ázsia legjelentősebb élelmiszer és ital árubemutatóját, azaz a Thaifex – Anuga Asia 2020 nemzetközi élelmiszer kiállítást.

A kiállítás színhelye a bangkoki IMPACT Kiállítási és Konferencia Központ lesz, ahol 708 kiállító, köztük 15 ország 159 kiállítója mutatkozik be. A koronavírus-járvány miatt a 2020-as évben az esemény online módon kerül megrendezésre.
Az idei Thaifex -Anuga Asia 2020 The Hybrid Edition nemzetközi élelmiszer- és ital bemutató hybrid változata lehetővé teszi a határok nélküli üzleti lehetőségek kiaknázását, amely révén a világ valamennyi országából az érdeklődő importőrők egy virtuális árubemutató és ahhoz kapcsolódó online üzleti találkozók keretében hatékonyan bővithetik thaiföldi üzleti kapcsolataikat.
A virtuális kiállításon bemutatott áruk 360 fokban megtekinthetők, miközben a látogatók kétoldalú üzleti tárgyalásokat is folytathatnak thaiföldi exportőrőkkel a virtuális üzleti találkozó keretében, valamint a Chat, Callés VDO szolgáltatások alkalmazásával akár a nap 24 órájában.

THAIFEX-ANUGA ASIA 2020 The Hybrid Edition kiállításról bővebb angol nyelvű információ itt található: https://thaifex-anuga.com/en

Amennyiben e világszerte elismert, rangos nemzetközi élelmiszeripari kiállítás felkeltette megtisztelő érdeklődésüket és látogatóként fel kívánják keresni, kérjük szíveskedjenek cégüket a következő weboldalon regisztrálni: http://thaifex—vts.com/vis.

A sikeres regisztrációt a kiállítás szervezői a support@thaifex-vts.com e-mail címről érkező felhasználói azonosító (username) és jelszó ( password) révén igazolják. A felhasználói név és jelszó birtokában Önök már azonnal felkereshetik a Thaifex Virtuális Kiállitás www.thaifex-vts.com weboldalát.

Esetleges kérdéseik megválaszolásában képviseletünk a következő e-mail címen készséggel áll szíves rendelkezésükre: thaitradebudapest@thaicomm.hu

Időpont: 2020 szeptember 22 – 26.

Jelen a jövő munkaerőpiaca!
2020-09-22 09:00 - 15:00 | Siófok, Siófok
2020-as MENTA konferenciát szeptember 22-én a MENTA Warmup: Jelen a jövő munkaerőpiaca! című ingyenes társrendezvény vezeti fel, ahol a munkaerőpiaccal kapcsolatos legaktuálisabb kihívásokról fogunk beszélgetni meghívott szakértők és egy közös gondolkodás segítségével.

A MENTA Warmup rendezvényen való részvétel ingyenes, de előzetes (és a MENTA konferenciától külön) regisztrációhoz kötött! A társrendezvényen való részvétel a MENTA konferencián való részvételre nem jogosít!

Regisztráció

A gépek, algoritmusok terjedésének korában egyre nagyobb szükség van az emberre. Már nem a hatékonyság az egyetlen vezérszó, egyre fontosabb érték a kreativitás, a csapatmunka, a változásra és a megújulásra való képesség. A munkaerőnek egyre inkább ki kell lépnie a végrehajtó robotpilóta üzemmódból. A digitális transzformációt emberek hajtják végre, a vállalatokat emberek kormányozhatják sikeresen a jövőbe. Az emberekkel kell tovább terveznünk a gépek korában is, a gépek korára is.

A munkavállalók szerepe és a HR küldetése új dimenzióba lép a folyamatos innováció korában. A berögzült mentalitás a cégek halálához vezethet. Ám nem csak a technológiánkat és üzleti stratégiánkat kell újragondolnunk, hanem a munkaerőhöz való hozzáállásunkat is. Nem csak a technológia, hanem a munkavállalók is diszrupción mennek keresztül: új prioritások, célok és értékek vezérlik őket, új módon gondolkodnak a világról és a tennivalókról.

Gondold velünk újra a jelent és a jövőt!

Innováció, transzformáció a szervezetben: mi változott 2020-ban?
Agilisan működő szervezetek: mik a tapasztalatok, milyen változások jönnek?
Változó szervezi kultúrák: mik lesznek az új prioritások?
Vezetői skill-ek és önismeret: mire lesz szükség?
Mi lesz az agilitás után a következő buzzword?
Vidéki KKV-k: mik a vonzás és megtartás törvényei?

Az előadások mellett interaktív közös gondolkodás segítségével mérlegelheted a legfontosabb kérdéseket!

A workshopon a résztvevők közösen gondolkodnak arról, hogy mi a munkaerő megszólításának, bevonzásának, toborzásának a jövője, hogyan lehet megtartani a munkavállalót? Hogyan változnak a munkavállalói preferenciák? A bérverseny marad a meghatározó, vagy az egészségmegőrzés, esetleg a kettő egymást kiegészítve? A COVID19-teszt az új cafeteria? A beszélgetés során szó esik a jövő sikeres vezetőiről, a személyiségről és önismeretről.

Az esemény az IVSZ közreműködésével és az Enrawell Consulting Kft. szakmai partnerségében futó GINOP 5.3.5 projekt keretében valósul meg, amely az IKT ágazat munkaerőpiaci alkalmazkodóképességének fejlesztését, szolgáltató szerepének növelését és társadalmilag felelős szerepvállalását célozza.

V4GU Nemzetközi Konferencia és Green Workshop 3. rendezvény
2020-09-22 09:30 - 15:30 | Online
A Pécsi Tudományegyetem 2020. szeptember 22-én online rendezi meg a ‘V4GU Nemzetközi Konferencia és Green Workshop 3.’ rendezvényt, melyre jelentkezőket várnak. A konferencia célja az, hogy sok hallgató, oktató, egyetemi és nem egyetemi alkalmazott figyelmét felhívja a Zöld Egyetem Program erőfeszítéseinek fontosságára, és szemléletformálással hozzájáruljon az éghajlatváltozás elleni küzdelemhez.
A konferencia hivatalos nyelve az angol. A részvétel díjmentes, de regisztrációhoz kötött.
Részletes program
Regisztráció (szeptember 18-ig)

Üzleti lehetőségek Kínában
2020-09-22 10:00 - 12:00 | Online
A Magyar Kereskedelmi és Iparkamara Magyar-Kínai Tagozata, Magyarország Pekingi Nagykövetsége, valamint Magyarország Csungkingi Főkonzulátusának együttműködésével szervezett webinárium fő témái a magyar-kínai üzleti- és együttműködési lehetőségek lesznek. A rendezvény előadói a külképviseletek külgazdasági attaséi, akik gyakorlati tanácsokkal tudják segíteni az érdeklődő cégeket.

PROGRAMTERV

Moderátor:
Nádasi Tamás, az MKIK Magyar-Kínai Tagozatának elnöke

10.00-10:30
A kínai üzleti környezet, lehetőségek magyar cégek számára
Dobi-Rózsa Anikó, a Magyarország Pekingi Nagykövetségének külgazdasági attaséja

10.30-11.00
Üzleti lehetőségek Csungkingban és környékén, megvalósult magyar-kínai együttműködések
Magyarország Csungkingi Főkonzulátusának képviselői

11.00-11.30
Kérdések és válaszok

Részvétel feltételei
Jelentkezési határidő: 2020. szeptember 18., péntek, 12:00 óra
A férőhelyek száma korlátozott, ezért a jelentkezéseket azok beérkezésének sorrendjében fogadjuk el.
A rendezvényen való részvétel ingyenes, de előzetes online regisztrációhoz kötött.
Az eseményre csak azon vállalkozások jelentkezését tudjuk elfogadni, amelyek a kamarai regisztrációs kötelezettségüknek eleget tettek.
A csatlakozáshoz szükséges linket és információkat 2020. szeptember 21-én, hétfő délután küldjük meg e-mailen a jelentkezőknek.

REGISZTRÁCIÓ

EIT Health Innovációs Training 2020. Szeptember 22.
2020-09-22 10:00 - 13:30 | Online
Az EIT Health idén második alkalommal hirdette meg innovációs képzését, mellyel olyan mikro- és kisvállalkozásokat, kutatási és oktatási intézményeket, spin-off vállalkozásokat és start-upokat támogat, amelyek már rendelkeznek valamilyen innovációval, termékkel vagy megoldással amely megfelel a CIMIT level 1. szintjének (Need).
A képzés célja, hogy kézzelfogható segítséget és támogatást nyújtson a jelentkezőknek a piacra lépéshez, illetve, hogy megvizsgálja az adott ötlet iránti piaci igényt, valamint az ötlet, termék megvalósíthatóságát, ezáltal segítve a befektetői kör figyelmének felkeltését is egyben.
A képzés magában foglal egy 3 órás interaktív tréninget amely végigvezet az ötlettől a piacra lépésig, valamint egy 30 perces, szakértőkkel folytatott pitch konzultációt.
A képzés ingyenes és online, regisztráció illetve további részletes információk a képzés kapcsán az alábbi linken érhetőek el:
http://itdweb.hu/ris-2020-innovation-training/
Jelentkezési határidő 2020. szeptember 19. vagy a szabad a helyek függvényében.

A jövő technológiái - nemzetközi IP kiállítás és üzletember találkozó Dániában
2020-09-23 | INDUSTRIENS HUS, H.C. Andersens Boulevard 18, Koppenhága, DK-1787, Dánia
„Danish IP Fair – The Next Big Thing” néven nemzetközi üzletember találozóra kerül sor az Enterprise Europe Network szervezésében

A rendezvényen több, mint 80 fejlesztés, találmány kerül bemutatásra, ahol egyetemek, kutatóintézetek és gazdasági szereplők találhatnak egymásra, lehetőséget biztosítva projektötletek, további üzleti és technológiai együttműködések kialakítására, licensz vásárlási, befektetési lehetőségekre.
Kiemelt kategóriák:

Fenntarthatóság & korszerű anyagok
Medtech & diagnosztika
Biotech & gyógyszeripar
Digitalizáció, AI, robotika

A résztvevők listája és az üzleti ajánlatok szintén megtekinthetők a rendezvény honlapon, illetve egyúttal lehetősége van a résztvevőknek tárgyalások foglalására.
A kiutaás és szállás önköltséges, és önállóan szervezendő.
Danish IP Fair 2020
További információ: eenpecs@pbkik.hu

B2B-találkozók a 2020-as Nemzetközi Mechatronikai Fórumon
2020-09-23 | Altenberger Straße 69, 4040 Linz, Ausztria
A nemzetközi fórum jó lehetőséget biztosít a hazai és nemzetközi piacokon mozgó mechatronikai cégeknek a bemutatkozásra, a kutatás-fejlesztési projektjeinek bemutatására, új technológiák megismerésére és partnerségek kialakítására, továbbá jó alkalmat kínálnak a lehetséges együttműködési partnerek megkeresésére és üzleti kapcsolatok létesítésére.
Ideje: 2020. szeptember 23.
Helye: Linz
A B2B találkozók főbb témái:

Digitális termékfejlesztés

Digitális ikrek

Modellezés és szimuláció

Robotika

Az eseményen 250-350 cég részvételére számítanak a rendezők.
A konferencián és a B2B meetingeken való részvétel ingyenes, de regisztrációhoz kötött, amelyet az alábbi linken lehet megtenni: https://ifmechatronics2020.b2match.io/signup.
A konferencia nyelve német, de a szervezők szinkrontolmácsolást biztosítanak németről angolra.
Regisztrálni 2020. szeptember 21-ig lehet.
A rendezvényt a Business Upper Austria és az Enterprise Europe Network segítségével valósítják meg.

Nemzetközi Mechatronikai Konferencia és Üzletember Találkozó
2020-09-23 | JOHANNES KEPLER UNIVERSITY, Altenberger Straße 69, Linz, 4040, Ausztria
Az Enterprise Europe Network és az Osztrák Gazdasági Kamara (WKÖ) szervezésében nemzetközi üzletember találkozóra kerül sor az idei mechatronikai konferencia keretében.

A műszaki fejlődés új koncepciókat igényel az ipari és stratégiai kihívások kezeléséhez. A rendezvény keretében az ipar és a tudomány együttműködéséből születő legújabb eredményeket, gyakorlati megoldáaokat ismerhetik meg a résztvevők előadásokon, workshopokon, nyitott laborokon és informális programokon keresztül.
Főbb témák:

Digitális termékfejlesztés
Modellezés és szimuláció
Mechatronikai rendszerek
Robotika
Okos gyártás

MIÉRT ÉRDEMES RÉSZT VENNI?

Lehetőség a nemzetközi piacon való megjelenésre, terjeszkedésére.
Alkalmat ad lehetséges üzletfelek megismerésére.
Határon túli kapcsolatok és együttműködések kezdeményezése.
20 perces, előre megszervezett üzleti megbeszélések.

Regisztráció

A mechatronikai konferenciára külön regisztráció szükséges az esemény honlapján keresztül: ‘Mechatronik Forum 2020’

Az EU kkv-stratégiája, amely Európa fellendülésének mozgatórugója
2020-09-23 14:00 - 15:30 | Online
A kkv-barát politikák döntő fontosságúak Európa társadalmi és gazdasági jólétének szempontjából. A vállalkozások megpróbálnak kilábalni a COVID-19 káros hatásaiból. Ehhez viszont átfogó kkv-stratégiára van szükség, amely tükrözi a válság mértékét, és bevonja az uniós intézményeket, a nemzeti kormányokat és az érdekeltek széles körét abba, hogy Európa-szerte a kis- és középvállalkozások millióinak megfelelő feltételeket biztosítsanak a gazdasági fellendüléshez.

Regisztráció 2020. szeptember 18-ig. A regisztrációt követően a linket e-mailben küldik ki a résztvevőknek.

Regisztrációs link: https://us02web.zoom.us/webinar/register/WN_xQMsRfK1Q9OKk6JFaXBZ7w

Részletes leírás ITT található.

Magyar-Német Üzleti Fórum - Exporthatékonyság a járvány ideje alatt; a német gazdaság aktuális helyzete
2020-09-23 14:00 - 16:00 | Online
Magyar Kereskedelmi és Iparkamara Magyar-Német Tagozatának szervezésében Magyar-Német Üzleti Fórumra kerül sor, melynek kiemelt témái közt szerepel a nemzetközi szállítmányozási tapasztalatok koronaválság idején és a magyar vállalkozók számára elérhető piacra lépési lehetőségek.

IDŐPONT: 2020. szeptember 23. (szerda) 14.00
HELYSZÍN: ONLINE (A csatlakozáshoz szükséges linket és információkat 2020. szeptember 22-én kedden délután küldjük meg e-mailen a jelentkezőknek.)

Az esemény Németország iránt érdeklődő vállalkozások számára nyújt tájékoztatást

a magyar-német bilaterális gazdasági kapcsolkoroatok aktualitásairól, a német kormány gazdaságpolitikájáról és az EU német elnökség eddigi tapasztalatairól,
a koronavírus hatásairól a német gazdaságban, a piacra lépési lehetőségekről a magyar vállalatok számára Németországban
a baden-württembergi régió gazdasági körképéről és az üzleti lehetőségekről magyar vállalatok számára,
és a Nemzetközi szállítmányozási tapasztalatokról a koronaválság idején.

Az előadások után a résztvevőknek lehetőségük nyílik kérdések feltevésére a platform chatfalán keresztül.

PROGRAM

Moderátor:
Bódi László, az MKIK Magyar-Német Tagozatának elnöke

14.00 – 14.05
Köszöntő
Bódi László, az MKIK Magyar-Német Tagozatának elnöke

14.05– 14.25
A magyar-német bilaterális gazdasági kapcsolatok aktualitásai, a német kormány gazdaságpolitikája és az EU német elnökség eddigi tapasztalatai
Olaf Reif, I. osztályú titkár, Német Nagykövetség Budapest

14.25 – 14.45
A koronavírus hatásai a német gazdaság aktuális helyzetére, üzleti kapcsolatainkra, piacra lépési lehetőségek a magyar vállalatok számára
Varga Renáta, külgazdasági attasé, Magyarország Berlini Nagykövetsége előadó felkérés alatt

14.45 – 15.05
A baden-württembergi régió gazdasági aktualitásainak, kilátásainak bemutatása a jelenlegi vírushelyzet tükrében, üzleti lehetőségek a magyar cégeknek
Dr. Izsák András, főkonzul, Magyarország Stuttgarti Főkonzulátusa
Komma Krisztián, külgazdasági attasé, Magyarország Stuttgarti Főkonzulátusa

15.05 – 15.20
Nemzetközi szállítmányozási tapasztalatok a koronaválság idején
Cseh Attila, értékesítési vezető, HRT Spediton Kft.

15.20 – 15.40
Kérdések és válaszok

Részvétel feltételei
Jelentkezési határidő: 2020. szeptember 22., kedd, 16:00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2020. szeptember 22-én kedden délután küldjük meg e-mailen a jelentkezőknek.
Csak az állami szervezetek képviselőinek, illetve azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.

REGISZTRÁCIÓ

AdRia4Blue Nemzetközi Üzletember Találkozó
2020-09-24 - 2020-09-25 | 6942, Rijeka
Az Enterprise Europe Network és a Horvát Gazdasági Kamara szervezésében nemzetközi üzletember találkozóra kerül sor, melynek központi témái a kék gazdaság és a fenntartható fejlődés.

Az AdRia4Blue lehetőséget ad a különböző szektorok szereplőinek együttműködések kialakítására és üzleti tárgyalások lebonyolítására.
Főbb témák:

Ökotermékek és technológiák
Gasztronómia és élelmiszeripar
Fenntartható turizmus

Regisztráció

Francia-Magyar üzleti fórum Budapesten
2020-09-24 09:00 - 13:30 | Krisztina krt. 41-43., Budapest, 1013
Az Enterprise Europe Network és a HEPA Magyar Exportfejlesztési Ügynökség valamint a Magyar-Francia Kereskedelmi és Iparkamara első közös szervezésű Magyar-Francia Üzleti Fóruma szeptember 24-én kerül megrendezésre Budapesten.
A rendezvényen előadást tart több francia nagyvállalat (Schneider Electric Zrt; Auchan Magyarország Kft.; Engie Magyarország Kft.) beszerzési vezetője és ismerteti a beszállítóvá válás általános lehetőségeit, valamint a francia piacon sikeres hazai vállalkozások (Thermowatt Kft., Magnus Aircraft Corporation) mutatják be a piacra jutással kapcsolatos jó tapasztalataikat.
Ha érdekli Önt a francia piac, és szívesen találkozna a programban szereplő magyarországi nagy francia vállalatok beszerzési képviselőivel, akkor várjuk jelentkezését!
Időpont
2020. szeptember 24. (csütörtök) 09:15-13:30
Regisztráció: 08:45-től
A részvétel ingyenes, azonban előzetes regisztrációhoz kötött.

Kérjük, hogy részvételi szándékát legkésőbb 2020. szeptember 20-ig jelezze az alábbi
e-mail címen: edina.kertesi@ccifrance-hongrie.org. A regisztrációt e-mailen igazolják vissza.
Parkolás: egyénileg
A rendezvény nem sajtónyilvános.
A helyszínen kézfertőtlenítő a rendezvény teljes időtartama alatt biztosított.
Program
08:45 Érkezés, regisztráció
09:15 – 9:30 Megnyitó
Őexcellenciája Pascale Andréani, Franciaország magyarországi nagykövete (felkérés alatt)
09:30 – 10.30 Nyitóelőadások, MoU aláírás
A HEPA szerepe és eszközrendszere a hazai vállalkozások exportsikereinek előmozdításában
Előadó: Hendrich Balázs, vezérigazgató – HEPA Magyar Exportfejlesztési Ügynökség
Hogyan tud hozzájárulni a Magyar-Francia Kereskedelmi és Iparkamara tevékenységével a magyar-francia üzleti kapcsolatok fejlődéséhez?
Előadó: Ducrot Ágnes, igazgató – Magyar-Francia Kereskedelmi és Iparkamara
A stratégiai partnerségi megállapodás aláírása a HEPA Magyar Exportfejlesztési Ügynökség és a
Magyar-Francia Kereskedelmi és Iparkamara között10:30 – 10:45 Kávészünet
10:45 – 12:00 Francia nagyvállalatok, valamint a francia piacon sikeressé vált hazai vállalatok előadásai
A Schneider Electric Zrt. beszerzési tevékenységének bemutatása
Előadó: Oltvai Márton, magyarországi beszerzési igazgató – Schneider Electric Zrt.
Az Auchan Magyarország Kft. beszerzési tevékenységének bemutatása
Előadó: Budai János, indirekt beszerzési igazgató – Auchan Magyarország Kft.
Az Engie Magyarország Kft. beszerzési tevékenységének bemutatása
Előadó: dr. Czipf Csongor, ügyvezető igazgató – Engie Magyarország Kft.
Hogyan legyünk sikeresek a francia piacon? – A Thermowatt Kft. franciaországi projektjének bemutatása
Előadó: Kiss Pál, ügyvezető igazgató – Thermowatt Kft.
Hogyan legyünk sikeresek a francia piacon? – A Magnus Aircraft Corporation franciaországi projektjének bemutatása
Előadó: Hazafi Sándor, értékesítési- és marketing igazgató – Magnus Aircraft Corporation
12:00 – 13:30 Büféebéd & networking

Üzleti túlélők itt és most
2020-09-24 09:30 - 14:00 | Pécsi Kereskedelmi Központ
Túlélési gyakorlatokat és módszeres megközelítéseket bemutató találkozó. A drasztikus gazdasági visszaesés mellett Baranya megye igazi „üzleti túlélőkkel” büszkélkedhet. De miért sikerülhetett négy beszélgető partnerünknek a talpon maradás, és van-e általános recept egy válságban? Jöjjön el a konferenciára, és legyen Ön is a vállalkozói felfedezések részese!

Program:

09:30 – 09:35 Köszöntő, jó gyakorlatok a megyében, a Kamara összesített tapasztalatai
09:35 – 10:20 Innováció és túlélés: Kerekasztal beszélgetés az üzleti túlélőkkel
Rozner Mária, Deko-Rozmár Kft.
Fekete Attila, Penthe Autóház Kft.
Schweitzerné Hornicz Bernadett, Manual Divat Kft.
Szabó Zoltán, NANA bistro&bar Kft.
10:20 – 12:50 A Főnix-modell alapjai: az üzleti lehetőségek megtartása és bővítése
12:50 – 13:00 Összefoglalás és tanulságok: ami a saját vállalkozásom batyujába került
13:00 – 14:00 Ebéd, kötetlen tapasztalatcsere és tapasztalatépítés
Az eseményen való részvétel ingyenes, de regisztrációhoz kötött. Regisztrálni az alábbi linken lehetséges 09.21-ig a 2. lehetőség („Felhasználói fiók nélküli kérdőív kitöl-tés”) kiválasztásával.

https://urlap.ifka.hu/player/questionnaire_play/39b31177-3111-4ea0-9f20-c587f24870ed
Az esemény részleteiről az alábbi hivatkozásra kattintva tájékozódhat.
Üzleti túlélők itt és most

A szervezetközi fejlesztést ingyenesen biztosítjuk a résztvevőknek, mert a program a „NŐNAP 365 Nő-Köz-Pont működtetése Nyugat-Baranyában, Szigetvár központtal” (EFOP-1.2.9-17-2017-00102) című pályázat keretében és forrásaiból valósul meg.

Beszállítási lehetőségek a GFP horvátországi pályázatai kapcsán
2020-09-24 14:00 - 15:00 | Online
A Horvátországban magyarlakta területek gazdaságfejlesztésének ösztönzését szolgáló támogatási program a témája az ITT & MOST keretében megrendezésre kerülő online tájékoztatónak, melyre a CED Közép-európai Gazdaságfejlesztési Nonprofit Kft., az Economica Hungarica Alapítvány és az MKIK Magyar-Horvát Tagozatának szervezésében kerül sor.

A program célja, hogy megteremtse a mezőgazdaság és a kisvállalkozások fejlődési feltételeit, ösztönözze a területek versenyképességét és fenntarthatóságát, támogasson oktatási és képzési tevékenységeket amelyek mindezen célok megvalósítását szolgálják. Eszék-Baranya, Vukovár- Szerém és Verőce-Drávamente megyék területének fejlesztése és az ott bejegyzett vállalkozások támogatásának céljából kiírt pályázati lehetőségekről kaphatnak pontosabb képet az online tájékoztató résztvevői.

magyarlakta területek gazdaságfejlesztésének ösztönzését szolgáló támogatási program Horvátországban
megvalósítás feltételei – magyar vállalkozók számára alvállalkozói, beszállítói lehetőségek
piacra lépés Horvátországban

Előadók:
Palizs-Tóth Hajnalka, regionális képviselő, CED Közép-európai Gazdaságfejlesztési Nonprofit Kft. – ESZÉK

Fór Teodóra, projekt koordinátor, Economica Hungarica Alapítvány
Vámhidy Bianka, titkár, MKIK Magyar-Horvát Tagozat
Koltai Arnold, vezérigazgató, DEFEX Magyarország Kft.
Győrffy Zoltán, ügyvezető, Vinoliva Kft.

A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.

Digitális B2B networking platform
2020-09-25 08:00 - 2020-09-26 17:00, 2020-10-09 08:00 - 2020-10-10 17:00 | Online
A Lett Kereskedelmi és Iparkamara szervezésében az alábbi online B2B networking eseményekre kerül sor:

szeptember 25-26.: famegmunkálás, építőipar, fémmegmunkálás, textilipar, kozmetikai ipar,
október 9-10.: ICT, elektronika, design, logisztika és élelmiszeripar témában.

Bővebb információ: Mrs. Zane Timermane (zane.timermane@chamber.lv)

Jelentkezés: https://www.mitto.me/b2b-networking

Klímavédelmi finanszírozási lehetőségek a Nyugat-Balkánon
2020-09-25 10:00 - 11:30 | Online
A tervek szerint 2020 őszén hirdeti meg második, nyugat-balkáni beruházás-előkészítő és kapacitásfejlesztő támogatási programját a Nyugat-Balkáni Zöld Központ Nonprofit Kft. A program rokon vonásokat hordoz első, tavaszi felhívásukkal, amelyről bővebb információt az alábbi linken talál: https://www.wbgc.hu/hu/tamogatasi-felhivasok/lezarult-felhivasok/wbgc_2020_1.

Ezúton tisztelettel meghívjuk Önt virtuális tájékoztató eseményünkre, amelynek célja a zöldgazdaságot érintő aktuális kihívások áttekintésén túl a támogatási program bemutatása lesz azokkal a hangsúlyokkal, amelyek eltérést jelentenek a tavaszi támogatási felhíváshoz képest. A program a Nyugat-Balkáni Zöld Központ, az Innovációs és Technológiai Minisztérium, a Magyar Kereskedelmi és Iparkamara Nyugat-balkáni Tagozata, valamint a Magyar Exportfejlesztési Ügynökség együttműködésével valósul meg. Az eseményen kerekasztal beszélgetésre kerül sor „A zöldgazdaságot érintő kihívások egy változó világban” címmel, amelyben hazai és nemzetközi szereplők segítségével áttekintjük a zöldgazdaság aktuális kérdéseit. Bővebb információért kérjük tekintse meg a mellékelt programtervet.

Az esemény időpontja: 2020.szeptember 25., 10.00-11.30
Formátum: virtuális esemény

Az eseményről, illetve technikai részletekről a Nyugat-Balkáni Zöld Központ honlapján tájékozódhat: https://www.wbgc.hu/hu/esemenyek/jovobeli-esemenyek/virtualis-tajekoztato-klimavedelmi-finanszirozasi-lehetosegek-a-nyugat-balkanon.
Kérjük, hogy a regisztráció kitöltésével jelezze részvételi szándékát a fent megadott linken.

A csatlakozáshoz szükséges linket a Nyugat-Balkáni Zöld Központ munkatársai e-mailen küldik meg a regisztrálóknak az eseményt megelőzően.

Kérdéseikkel forduljanak hozzánk bizalommal a wbgc@wbgc.hu és a szekeres.anna@mkik.hu e-mail címen.

PROGRAMTERV

Pályázatírási technikák a Horizont 2020 programban
2020-09-28 10:00 - 2020-09-29 17:00 | Nemzeti Kutatás Fejlesztési és Innovációs Hivatal (NKFIH), Kéthly Anna tér 1. II. emelet, 230 sz., Budapest, 1077, Magyarország
Az NKFI Hivatal az EMG Group közreműködésével 2 napos, angol nyelvű, interaktív és gyakorlatorientált pályázatírási tréninget szervez elsősorban olyan potenciális pályázók részére, akik pályázatot szeretnének benyújtani a Horizont 2020 program 2020 szeptemberében kiírásra kerülő Green Deal felhívására, illetve a 2021-től induló Horizont Európa programban való aktív pályázásra készülnek.
A tréning során a résztvevők gyakorlati előadásokon és kis csoportos workshopokon keresztül sajátíthatják el a sikeres pályázat alapjait; a felhívás („call text”) értelmezésétől kezdve a konzorciumépítésen át a ”workplan” és a költségvetés kidolgozásáig, egy valós 2020-as pályázati felhíváson keresztül.
A tréning időpontja: 2020. szeptember 28-29.
Helyszíne: NKFI Hivatal, 1077 Budapest Kéthly Anna tér 1.
A jelentkezők kiválasztásánál előnyt élveznek azok, akik:

konkrét Green Deal felhívásra kívánnak pályázatot benyújtani és aktívan részt vesznek a pályázat megírásában kutatói/pályázatmenedzsment oldalon,
korábban támogatást nem nyert H2020 pályázat újbóli benyújtását tervezik,
rendelkeznek szakmai és pályázatírási/pályázat-részvételi tapasztalattal a kutatói/pályázatmenedzsment oldalról.

Az esemény tréning jellege miatt a részvétel korlátozott, max. 25 fő részvétele biztosítható. A tréning nyelve angol, így a tárgyalóképes angol nyelvtudás a részvétel alapfeltétele. Amennyiben több, mint 25 fő jelentkezik, a résztvevőket a fent említett szempontok figyelembevételével választják ki. A férőhelyek korlátozottsága miatt egy intézmény részéről egy fő jelentkezését fogadják el.
Jelentkezési határidő: 2020. szeptember 18.
A kiválasztás eredményéről 2020.szeptember 21-ig értesítik a jelentkezőket.
H2020 pályázatírás témában hasonló tematikájú képzésre 2020. október 5-6-án kerül sor.
Regisztráció:
https://nkfih.gov.hu/hivatalrol/hivatal-rendezvenyei/h2020-palyazatirasi-technikak

Textil, hagyomány, innováció – Egy divatváros születése
2020-10-01 - 2020-10-04 | PALAZZO DELLA LUCE, Via Bertola 40, Torino, 10100, Olaszország
Torino Fashion Match 2020 címmel nemzetközi üzletember találkozót és konferenciát szervez az Enterprise Europe Network a Torinoi Divathét részeként.

Idén ötödik alkalommal kerül megrendezésre a Torinoi Divathét és a rendezvény keretein belül zajló nemzetközi üzletember találkozó Olaszországban.
A divatipart összefogó rendezvény eddigi sikerei megerősítették Torino szerepét a nemzetközi divatvilágban. A hagyomány és az innováció teljes összhangja; az izgalmas, inspiráló környezet teszik a várost vonzóvá a feltörekvő tervezők számára.

Az üzletember találkozó többek között a textil- és a divatipar cégeinek, a tervezőknek, a kis- és nagykereskedőknek is kiváló lehetőséget nyújthat a nemzetközi piacon való megjelenésre, a divatipar legújabb trendjeinek, technológiáinak feltérképezésére; a külföldi partnerkapcsolataik kialakítására, bővítésére és így potenciális üzleti partnerek megismerésére.

A rendezvényen a résztvevők az előzetesen feltöltött cégprofillal nem csak bemutathatják szolgáltatásaikat, termékeiket, de az egyéni igények, ajánlatok megfogalmazásával a legtöbbet hozhatják ki a személyre szabott, előre ütemezett üzleti találkozóikból.

A b2b célcsoportjai:

Tervezők és stylistok (textil és kiegészítők egyaránt)

Fiatal divattervezők és gyártók

Divat gyártó cégek

Kiskereskedők, forgalmazók, és ügynökségek, akik érdekeltek a divatiparban

Kapcsolódó iparágak

Online kereskedők

Az üzletember találkozón való részvétel ingyenes, de előzetes regisztrációhoz kötött.

Vállalkozz digitálisan! – A home office-t segítő digitális megoldások - webinárium
2020-10-01 13:00 - 14:30 | Webinárium, Magyarország
A Modern Vállalkozások Programja és a Pécs-Baranyai Kereskedelmi és Iparkamara online rendezvényén infokommunikációs szakértő, Baranya megyei eszközszállító és a home office, távmunka megoldásokat már alkalmazó cégek vesznek részt és mutatják be a legújabb digitalizációs trendeket, ágazati megoldásokat.

A rendezvény fókusza:

Milyen digitális eszközöket, programokat használjunk az otthoni munkavégzés során?
Milyen forrást vehet vállalkozásunk igénybe a digitális fejlesztéshez?
A home office előnyei és buktatói – egy vállalkozó személyes tapasztalatai.

Program:

13:00 – 13:05
Megnyitó – Rabb Szabolcs
főtitkár – Pécs-Baranyai Kereskedelmi és Iparkamara

13:05 – 13:20
Gazdasági tapasztalatok a home office-ról – Herbály István
alelnök – Pécs-Baranyai Kereskedelmi és Iparkamara

13:20 – 13:35
Infokommunikációs fejlesztési lehetőségek – Takács Károly
IKT tanácsadó – Magyar Kereskedelmi és Iparkamara – Modern Vállalkozások Programja

13:35 – 13:50
Távmunka megoldások az RG Net Kft.-nél – Takács Attila
RG Net Kft.

13:50 – 14:05
Értékesítési csatornák online megoldásai – Boda Boglárka
üzletfejlesztő – W5labs

14:05 – 14:25
Online kerekasztal: nézői kérdések, előadói válaszok

14:25 – 14:30
Zárógondolatok

A rendezvényen a részvétel ingyenes, de regisztrációhoz kötött.
Amennyiben még nem rendelkezik ügyfélfiókkal, úgy a regisztrációs gombra kattintva létrehozhatja adatlapját és egyben véglegesítheti rendezvényregisztrációját.
Amennyiben már rendelkezik ügyfélfiókkal, úgy kérjük a www.vallalkozzdigitalisan.hu oldalon, a jobb felső sarokban található Belépés gombra kattintva lépjen be a felületre és ott válassza ki a rendezvényt amire regisztrálni kíván. Ha jelszavát elfelejtette, úgy kérjük, hogy használja a jelszó emlékeztető funkciót.
Felmerülő kérdés esetén keressen minket a rendezvenyek@ginop-mkik.hu e-mail címen.
Meghívó

﻿﻿EXIM - exportfinanszírozás, biztosítás és kárenyhítő programok﻿
2020-10-01 14:00 - 15:00 | Online
Az Eximbank Zrt. és a MEHIB Zrt. együttműködésében megvalósuló online tájékoztatón Önök is megismerhetik az elérhető külföldi és belföldi finanszírozási konstrukciókat, garanciavállalások feltételeit, valamint a kárenyhítő programok részleteit.

A koronavírus-járvány világszerte rendkívüli gazdasági helyzetet teremtett. A negatív hatások ellensúlyozására és a hazai gazdasági szereplők kárenyhítése céljából az EXIM Kárenyhítő Programcsomagot indított az exportáló, a nekik beszállító, továbbá az exportra készülő vállalkozások számára.
Témák:

koronavírushoz kapcsolódó kárenyhítő hitel-, hitelfedezeti és biztosítási program bemutatása
garanciavállalás
esettanulmányok helyi vállalkozók tapasztalatai alapján – felkérés alatt

Előadó:
Boros Gergely, képviseletvezető, Eximbank Zrt. Dél-Dunántúl régió
Fazekas Eszter, pénzügyi vezető, Hauni Hungaria Gépgyártó Kft.

A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
A regisztráció lezárult.

MUNKAERŐPIACI LEHETŐSÉGEK A TISZTÍTÁS-TECHNOLÓGIA SZEKTORBAN
2020-10-02 08:30 - 13:00 | Pécsi Kereskedelmi Központ
A Pécs-Baranyai Kereskedelmi és Iparkamara szeretettel vár minden érdeklődőt következő rendezvényére, ahol az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében tájékoztató rendezvényt tart az atipikus foglalkoztatási formák alkalmazásáról és a munkaerőhiány helyzetéről a tisztítás-technológiai szektorban.
IDŐPONT: 2020. október 02. 09.00 – 13.00
HELYSZÍN: Pécsi Kereskedelmi Központ (7625 Pécs, Majorossy I.u.36.)
PROGRAM:
08:30 – 09:00 REGISZTRÁCIÓ
09:00 – 09:05 KÖSZÖNTŐ
09:05 – 09:30 PÉCSI CSALÁD- ÉS KARRIERPONT – Eredmények és további tervek (Pazaurek Szabina, projektmenedszer)
09:30 – 10:15 COVID 19 – Tisztítás-technológiai „szemmel” (Kerényi Zsolt, MATISZ szakértő)
10:15 – 10:30 KÁVÉSZÜNET
10:30 – 11:00 LÁTHATATLAN MUNKA EGY IRODAHÁZBAN – „Előtte és utána” (Sörös Dávid, ügyvezető, PBGSZ NKft.)
11:00 – 11:45 KEREKASZTAL-BESZÉLGETÉS
11:45 – 12:30 EBÉD
12:30 – 13:00 KÉRDÉSEK ÉS VÁLASZOK

A török gazdaság aktuális helyzete és kilátásai, üzleti lehetőségek Törökországban
2020-10-02 10:00 - 11:30 | Online
Az esemény a Törökország iránt érdeklődő vállalkozások számára nyújt tájékoztatást:

Törökország általános helyzetéről;
utazási korlátozásokkal kapcsolatos tudnivalókról;
Törökország gazdaságáról a koronavírus-járvány tükrében;
a koronavírus-járvány magyar-török gazdasági kapcsolatokra gyakorolt hatásairól;
az üzleti lehetőségekről magyar vállalatok számára Törökországban.

Az előadások után a résztvevőknek lehetőségük nyílik kérdések feltevésére a platform chat-falán keresztül.

PROGRAM

Moderátor:
Rév András, elnök, MKIK Magyar-Török Tagozat

10.00 – 10.05
Köszöntő
Rév András, elnök, MKIK Magyar-Török Tagozat

10.05– 10.35
Törökország általános helyzete, török-magyar kapcsolatok
Mátis Viktor, nagykövet, Magyarország Nagykövetsége, Ankara

10.35 – 11.05
A török gazdaság aktualitásai a koronavírus-járvány tükrében, üzleti lehetőségek a magyar vállalatok számára Törökországban
Sipos Áron, külgazdasági attasé, Magyarország Nagykövetsége, Ankara

Kövecsi-Oláh Péter, külgazdasági attasé, Magyarország Nagykövetsége, Ankara

11.05 – 11.30
Kérdések és válaszok

Részvétel feltételei
Jelentkezési határidő: 2020. szeptember 30., szerda, 15.00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2020. október 1-én küldjük meg e-mailen a jelentkezőknek.
Csak azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai, vagy akik állami szervezetek képviselői.

REGISZTRÁCIÓ

Országos kreatív ipari és dizájner találkozó
2020-10-02 10:00 - 13:30 | Online
Az ITT&MOST keretében szervezett online tájékoztatón többet is meg tudhatnak arról, milyen hazai és nemzetközi lehetőségeket rejtenek a kreatív ipari szakmák az elérhető képzésektől kezdve, a támogatási opciókon át a hazai támogató szervezetekig, akik számos díjmentes szolgáltatásukkal segítik a kreatív ipari vállalkozásokat és alkotókat.

A kreatív-és kulturális ipar az európai gazdaság egyik legmeghatározóbb szereplője, a harmadik legnagyobb munkaadó Európában az építőipar és a vendéglátóipar után. A szektor jellemzően a helyi munkaerőre támaszkodik és nem véletlenül sok fiatalt vonz (kb. 20-25% harminc év alatti) az alkotó szellemre fókuszál, teret adva a kreativitásnak és az innovációnak.
Időpont: 2020. október 02. (péntek)
Helyszín: ONLINE (ZOOM felület, a regisztrált résztvevőknek a rendezvényt megelőzően kiküldésre kerül a csatlakozási link.)

Program
10.00-10.10 Köszöntő, programismertető – Keresnyei János, elnök, Kulturális Innovációs Kompetencia Központ Egyesület
10.10-10.25 A Kreatív Ipari Klaszterről – Maróti Judit, projektmenedzser, Kreatív Ipari Klaszter
10.25-10.40 Enterprise Europe Network, Itt & Most platform – Schmidt Enikő, osztályvezető, Pécs-Baranyai Kereskedelmi és Iparkamara
10.40-10.55 A kreatív ipart érintő szakképzési rendszerről, változásokról – Kovács Tamás, ügyvezető, TSP Artlab
11.00-11.15 A Freelancers Weekről – Filep Szilvia, főszerkesztő, Freelancer blog
11.15-11.30 A Nemzeti Divatliga bemutatkozása, projektjei – Mányiné Dr. Walek Gabriella, elnök, Nemzeti Divatliga
11.30-11.45 A kreatív ipari képzések és karrierlehetőségek – MOME
11.45-12.00 Külföldi képzési programok a kreatív iparban – Keresnyei János, CLOCK peer reviewer
12.00-12.30 Ebédszünet
12.30-12.40 Mit jelent coworkernek lenni? – Maróti Judit, KOHÓ Coworking House
12-40-13.30 Q&A – Interaktív beszélgetés a résztvevőkkel

A tájékoztató után az előadók várják a résztvevők kérdéseit. Amennyiben előzetes kérdése lenne a témával kapcsolatban, azt a regisztráció során tudja előzetesen megírni az előadóknak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.

Discover Global Markets
2020-10-07 08:00 - 2020-10-09 17:00 | Online
A “Discover Global Markets” konferencia fő témaköre az intelligens gyártástechnológiai megoldások különös tekintettel az ipari automatizálásra, szállítmányozásra, űrkutatásra, gépjármű iparra, valamint az energetikában a hatékonyság és tárolás területekre.

A konferencia 2020. Október 7-9. között kerül megrendezésre, hivatalos nyelve az angol. A részvételi lehetőség a nemzetközi cégek részére díjmentes.

Az online rendezvényen való részvétel elsősorban azon magyar cégek számára lehet érdekes és hasznos, amelyek új beszállítókat, intelligens gyártástechnológia megoldásokat keresnek vagy befektetni terveznek az USA-ban.

Piacra lépés és üzleti lehetőségek Szlovéniában
2020-10-08 14:00 - 15:00 | Online
Az ITT&MOST online fórumának témája a magyar-szlovén üzleti lehetőségek, együttműködési és támogatási konstrukciók, mely rendezvényre a CED Közép-európai Gazdaságfejlesztési Nonprofit Kft. és Magyar Kereskedelmi és Iparkamara Magyar-Szlovén Tagozata szervezésében kerül sor.

A piaci visszajelzések alapján a magyar vállalkozások sikeres együttműködéseket alakíthatnak ki többek között a mezőgazdaság, élelmiszeripar (húsipar) és fémipar területén.
Témák:

szlovén piaci környezet bemutatása
szlovén-magyar határon átnyúló együttműködések
beszállítói, alvállalkozói megállapodások, finanszírozási lehetőségek

Előadók:
Szombath Valéria, gazdaságfejlesztési vezető, Zala Megyei Kereskedelmi és Iparkamara
Héra József, irodavezető, CED Közép-európai Gazdaságfejlesztési Nonprofit Kft. – LENDVA
Bazsika Róbert, ügyvezető, Barting d.o.o
Sobočan Sanja, értékesítő, VIRS d.o.o.
A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak. Ha hazai és határmenti vállalkozókkal szeretne magyar nyelven tárgyalni, regisztráljon az ITT & MOST Nemzetközi Online Üzletember Találkozó MAGYAR NYELVEN rendezvényre, mely december 31-ig folyamatos tárgyalási lehetőséget biztosít.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
A regisztráció lezárult.

Go Global Go Virtual - Fókuszban a V4 országok
2020-10-09 10:00 - 14:00 | Online
A Horvát Gazdasági Kamara Go Global Go Virtual néven hozott létre egy virtuális üzleti találkozók megszervezésére is alkalmas online felületet, melyre magyar cégek is regisztrálhatnak a következő linken: https://croatia-online-b2bmeetings.hgk.hr/signup.

A regisztrált profilok 2020. október 14-ig lesznek aktívak.

A regisztráció és az online B2B-találkozók szervezésének módjáról az alábbi oldalon található további információ: https://croatia-online-b2bmeetings.hgk.hr/page-2941.

Az adatbázis folyamatosan bővül, jelenleg számos horvát, valamint néhány cseh, lengyel és osztrák cég profilja érhető el.

Bár a regisztrációt követően a platform bármikor használható lesz online üzleti találkozók lebonyolítására október 14-ig, a Horvát Gazdasági Kamara 2020. október 9-én 10 órakor Horvátországot és a V4 országokat állítja fókuszába, vagyis ezen a napon az érintett országok kamarai képviselőinek köszöntői, illetve az adott ország gazdaságát bemutató prezentációk lesznek megtekinthetők a következő linken: https://croatia-online-b2bmeetings.hgk.hr/page-1521, illetve lehetőség lesz online tárgyalások lebonyolítására is.

További kérdések esetén javasoljuk, hogy forduljanak a horvát kamara munkatársaihoz az alábbi elérhetőségeken: Ms Ana Karlić, onlineb2b@hgk.hr, akarlic@hgk.hr.
